Държавен вестник, бр. 17, 2008 г., стр. 59

Б Р О Й  17
Д Ъ Р Ж А В Е Н   В Е С Т Н И К
С Т Р .  59
Чл. 134. (1) При наличие на автоматизирана
информационна система данните, необходими
за оперативната документация, се събират и
обработват автоматизирано. Видът и обемът
на автоматизираните обработки трябва да поз-
волява селекция (филтър) по теми: повредени
съоръжения, класифициране по продължител-
ност на изключванията (до и над 3 минути), по
брой изключени единични или групи елементи,
по брой изключвания на всяко отделно съоръ-
жение и т.н.
(2) В случаите, когато апаратурата за звуко-
запис на оперативните разговори обхваща 100 %
от съобщителните средства на съответен дис-
печерски център или обект и не позволява ма-
нипулиране на съхранената информация, се
допуска съвместяване на оперативния дневник
със звукозаписите на дежурните диспечери или
ОДП, а записите на оперативните разговори да
се съхраняват за срок 5 години.
Чл. 135. Дежурните диспечери и ОДП в обек-
тите носят отговорност за правилното водене
на оперативната документация.
Чл. 136. (1) Право на достъп до съответна-
та оперативна документация имат длъжност-
ните лица в диспечерското управление съоб-
разно обхвата на тяхната дейност и други
лица—по списък, одобрен от съответния ръ-
ководител.
(2) Длъжностните лица, имащи право на
достъп до оперативната документация в диспе-
черските управления и СДЗ, са длъжни да я
използват единствено за служебни цели.
Чл. 137. Освен оперативната документация,
която се води от дежурните диспечери и опера-
тивния дежурен персонал, всеки диспечерски
център или енергиен обект се комплектова с
посочените в приложения № 2, 3 и 4 документи,
както и:
1. списък на лицата, издаващи наряди, отго-
ворните ръководители и изпълнителите на ра-
бота за съответната част от електропреносна-
та/електроразпределителната мрежа;
2. актуализиран списък на персонала, който
има право да получава информация;
3. схемите на основното и резервното за-
хранване на диспечерския център или обекта,
както и на противопожарната инсталация на
съответната сграда.
Г л а в а  д е с е т а
КОНТРОЛ ПО СПАЗВАНЕ НА НАРЕДБАТА.
КОНТРОЛНИ ОРГАНИ
Чл. 138. (1) Контролът по спазването на тази
наредба се осъществява от министъра на ико-
номиката и енергетиката.
(2) В изпълнение на контролните си право-
мощия по ал. 1 министърът на икономиката и
енергетиката:
1. чрез упълномощени от него лица извърш-
ва проверки на дейността на операторите на
ЕЕС, на разпределителните мрежи и на разпре-
делителните мрежи на железопътния транспорт,
както и на оперативния дежурен персонал от
електроенергийните обекти и електрическите
уредби на производителите и потребителите на
електрическа енергия;
2. уведомява органите на специализирания
контрол с оглед предприемане на мерки от кръга
на тяхната компетентност;
3. налага принудителни административни
мерки и административни наказания.
(3) Министърът на икономиката и енерге-
тиката има право да изисква от проверяваните
лица информация за дейността им, необходи-
мите документи във връзка с осъществяването
на контрола и ако се налага—да изисква съ-
действие от органи за специализиран контрол.
Чл. 139. (1) Лицата по чл. 138, ал. 2, т. 1, ко-
ито извършват проверки и съставят актове за
установяване на извършените административ-
ни нарушения, се определят със заповед на ми-
нистъра на икономиката и енергетиката.
(2) При извършване на контрола контрол-
ните органи по ал. 1 имат право:
1. на свободен достъп до контролираните от
тях лица и обекти за проверка;
2. да изискват от съответните длъжностни
лица необходимите данни, сведения, обяснения,
оперативна и друга информация, включително
да извършват или възлагат извършването на
експертизи, измервания и изпитвания за изяс-
няване на техническото състояние и условията
за експлоатация на обекта, включително и за
правоспособността на персонала.
3. да извършват насрещни проверки и да
изискват от трети лица сведения и документи,
необходими за извършване на насрещните про-
верки;
4. да правят предложения за даване на за-
дължителни писмени указания;
5. да правят предложения за налагане на
принудителни административни мерки и адми-
нистративни наказания.
Чл. 140. Проверяваните лица са длъжни да
осигурят всички условия за нормалното проти-
чане на проверката и да оказват съдействие на
контролните органи при условията и по реда на
чл. 78, ал. 3 ЗЕ.
Чл. 141. (1) Контролните органи няма право
да разгласяват служебната, производствената
и търговската тайна, които са им станали из-
вестни при или по повод осъществяването на
контролната дейност.
(2) Контролните органи извършват своята
дейност самостоятелно или при необходимост
съвместно с други специализирани контролни
органи.